Игра „Скални катерачи“ - Деляна Караиванова, ЦДГ №7 „Светулка, гр. Стара Загора | Приобщи се!
Начало /Конкурси 2016 /Участници в конкурс за педагогически практики /Игра „Скални катерачи“ - Деляна Караиванова, ЦДГ №7 „Светулка, гр. Стара Загора
Представям ви една игра, която моите деца от ПГ „ Мики Маус“ играят с огромно удоволствие по цели часове.
Ето и нейното описание:
„ Скални катерачи“
Времетраене: До загубване на интерес
Какво се развива с играта: повишава тонуса, развиване на всички мускулни групи, увеличава издръжливостта на цялото тяло, гъвкавостта, координацията и баланса. Заедно с това развива комбинативна мисъл, добро планиране и вземане на правилни решения, умения за решаване на проблеми, аналитично мислене, концентрация, решителност.
Място: Физкултурен салон, дълъг коридор, двор
Необходими материали: 2 листа, молив, ножица
Работа: С цялата група
Предварителна подготовка за самата игра:
на първия лист, формат А4, се очертават контурите на двете ръце;
на вторият лист, се очертават контурите на двата крака;
всичко се изрязва;
събират всички чифтове „ръце“ и „крака“ и се залепят с тиксо на подходящо за възрастта разстояние като за „катерене“ и се спазва последователността ръка – ръка, крак – крак.
Същинска игра:
Децата могат да се построят в две колони. След даден стартопитват да имитират „катерене“, като поставят ръцете си върху отпечатък „ръце“, а краката си върху отпечатък „крака“, като се следва ритъма: ръка – крак, ръка- крак.
Правила: Да не се стъпва извън отпечатъците.
Деляна Караиванова – временно изпълняващ директор на ЦДГ №7 „Светулка, гр. Стара Загора